ანჰალტ-დესაუ
ანჰალტ-დესაუ (გერმ. Anhalt-Dessau) — სამთავრო, მოგვიანებით საჰერცოგო შუა გერმანიაში. მისი მმართველები მოდიოდნენ ასკანიების საგვარეულოდან. ანჰალტ-დესაუ არსებობდა 1396—1561 და 1603—1853 წლებში. 1853 წლის 22 მაისს ის ანჰალტ-კეთენთან ერთად გაერთიანდა ანჰალტ-დესაუ-კეთენის საჰერცოგოში, ხოლო მოგვიანებით, 1863 წელს, ანჰალტ-ბერნბურგისა და ანჰალტ-ცერბსტის შემოერთების შემდეგ, ყველა ეს მიწა გაერთიანდა ანჰალტის საჰერცოგოში.